અમદાવાદ : રાજ્યના કપાસ પકવતાં ખેડૂતોને પોષક્ષમ ભાવ ન મળતાં તેઓની હાલ કથળી રહી છે. આ સંજોગોમાં પ્રદેશ કોંગ્રેસ પ્રમુખ ભરતસિંહ સોલંકીએ વડાપ્રધાન નરેન્દ્ર મોદીને પત્ર લખીને જણાવ્યું છે કે કપાસના ભાવો યોગ્ય સમયે મળે તે માટે વારંવાર રજૂઆત કરી છે. આમ છતાં કપાસ ઉત્પાદન કરતાં ખેડૂતોને કપાસના પોષણક્ષમ ભાવો મળે તે માટે હજુ સુધી કોઈ નક્કર કાર્યવાહી થઈ નથી. ઉલ્ટાનું ટેકાના ભાવ જે સરકાર દ્વારા જાહેર કરાયા તે બજાર ભાવ કરતાં પણ ઓછા હતા.